title: Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajru # Proposta għal deċiżjoni tal-Kunsill dwar il-konklużjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajru

text:
Avviż Legali Importanti

|

52004PC0829(01)

Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajru  /* KUMM/2004/0829 finali - CNS 2004/0289 */

	Brussel 23.12.2004KUMM(2004)829 finali2004/0289 (CNS)Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajruProposta għalDEĊIŻJONI TAL-KUNSILLdwar il-konklużjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajru(preżentati mill-Kummissjoni)MEMORANDUM TA’ SPJEGAZZJONIRelazzjonijiet internazzjonali ta’ l-avvjazzjoni bejn Stati Membri u pajjiżi terzi kienu tradizzjonalment iggvernati minn ftehim bilaterali tas-servizzi ta’ l-ajru bejn Stati Membri u pajjiżi terzi, l-Annessi tagħhom u arranġementi oħra bilaterali jew multilaterali relatati. .Wara d-Deċiżjoni tal-Qorti tal-Ġustizzja tal-Komunitajiet Ewropej fil-każijiet C-466/98, C-467/98, C-468/98, C-471/98, C-472/98, C-475/98 u C-476/98, il-Komunità għandha kompetenza esklussiva fil-konfront ta’ varji aspetti ta’ avjazzjoni esterna. Il-Qorti tal-Ġustizzja iċċarat ukoll id-dritt tal-kumpaniji ta’ l-ajru tal-Komunità biex jibbenifikaw mid-dritt li jistabbilixxu ruħhom fil-Komunità, inkluż id-dritt għal aċċess mhux diskriminatorju fis-suq.Klawżoli tradizzjonali ta’ ħatra fi ftehim bilaterali tas-servizzi ta’ l-ajru ta’ l-Istati Membri jiksru l-liġi Komunitarja. Jagħtu il-lok lill-pajjiż terz li jirrifjuta, jirtira jew jissosspendi l-permessi jew l-awtorizzazzjonijiet ta’ kumpanija ta’ l-ajru li kienet maħtura minn Stat Membru iżda li mhijiex proprjetà sostanzjali u kontrollata effettivament minn Stat Membru jew iċ-ċittadini tagħha. Dan instab li jikkostitwixxi diskriminazzjoni kontra l-kumpaniji ta’ l-ajru stabbiliti fit-territorju ta’ Stat Membru iżda proprjetà u kkontrollati minn ċittadini ta’ Stat Membru ieħor. Dan huwa kontrarju għall-Artikolu 43 tat-Trattat li jiggarantixxi liċ-ċittadini ta’ l-Istati Membri li eżerċitaw id-dritt tagħhom li jistabbilixxu ruħhom fejn iridu l-istess trattament fl-Istat Membru li jilqagħhom bħal dak mogħti liċ-ċittadini ta’ dak l-Istat Membru.Wara d-deċiżjonijiet tal-Qorti tal-Ġustizzja, il-Kunsill awtorizza lill-Kummissjoni f’Ġunju ta’ l-2003 biex jiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju[1]Fi qbil mal-mekkaniżmi u d-Direttivi fl-Anness tad-Deċiżjoni tal-Kunsill li jawtorizza lill-Kummissjoni li tiftaħ negozjati ma’ pajjiżi terzi dwar il-bdil ta’ ċertu dispożizzjonijiet fi ftehim bilaterali eżistenti bi ftehim Komunitarju, il-Kummissjoni nnegozjat ftehim mar-Repubblika taċ-Ċilì li jieħu post ċerti dispożizzjonijiet fi ftehim bilaterali tas-servizzi ta' l-ajru eżistenti bejn l-Istati Membri u r-Repubblika taċ-Ċilì. L-Artikolu 2 tal-Ftehim jieħu post il-klawżoli tradizzjonali ta’ ħatra bi klawżola ta’ deżinjazzjoni Komunitarja, li tippermetti lill-kumpaniji ta’ l-ajru tal-Komunità li jibbenefikaw mid-dritt ta’ stabbiliment. L-Artikoli 4 u 5 tal-Ftehim jirrisolvu irregolaritajiet legali li joħorġu minn ksur tal-kompetenza Komunitarja. L-Artikolu 4 (Tassazzjoni tal-kombustibbli għall-avjazzjoni) jirrisolvi kunflitti bejn ftehim bilaterali tas-servizzi ta’ l-ajru eżistenti u d-Direttiva tal-Kunsill 2003/96/KE li tirristruttura l-qafas tal-Komunità għat-tassazzjoni ta’ prodotti ta’ l-enerġija u elettriku, partikolarment l-Artikolu 14 tal-paragrafu 2 tagħha. L-Artikolu 5 (Tariffi għall-ġarr) jirrisolvi kunflitti bejn ftehim bilaterali tas-servizzi ta’ l-ajru eżistenti u r-Regolament tal-Kunsill Nru 2409/92 dwar tariffi u rati għas-servizzi ta’ l-ajru li jipprojbixxu kumpaniji ta’ l-ajru ta’ pajjiżi terzi milli jkollhom pożizzjoni dominanti fuq is-servizzi ta’ l-ajru għall-ġarr magħmul kollu kemm hu fil-Komunità.Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b’mod partikulari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,Wara li kkunsidra l-proposta mill-Kummissjoni[2],Billi:(1) Il-Kunsill awtorizza lill-Kummissjoni fil-5 ta’Ġunju ta’ l-2003 biex jiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju;(2) Il-Kummissjoni nnegozjat f’isem il-Komunità ftehim mar-Repubblika taċ-Ċilì dwar ċerti aspetti tas-servizzi ta’ l-ajru fi qbil mal-mekkanizmi u d-Direttivi fl-Anness tad-Deċiżjoni tal-Kunsill li jawtorizza lill-Kummissjoni li jiftaħ negozjati ma’ pajjiżi terzi dwar il-bdil ta’ ċertu dispożizzjonijiet fi ftehim bilaterali eżistenti bi ftehim Komunitarju;(3) Il-ftehim negozjat mill-Kummissjoni għandu jiġi ffirmat, fid-dawl tal-konklużjoni possibli tiegħu aktar tard, u jiġi applikat proviżorjament.IDDECIDA KIF GEJ:Artikolu Waħdieni1. Suġġet għall-konklużjoni tiegħu f’data aktar tard, il-President tal-Kunsill huwa hawnhekk awtorizzat li jinnomina il-persuna jew il-persuni bil-poter li jiffirmaw f’isem il-Komunità l-ftehim bejn il-Komunità Ewropea u r-Repubblika taċ-Ċilì dwar ċertu aspetti tas-servizzi ta’ l-ajru.2. Sakemm tidħol fis-seħħ, il-ftehim ser ikun applikat b’mod provviżorju mill-ewwel ġurnata tax-xahar wara d-data li fiha l-partijiet innotifikaw lil xulxin bit-tmiem tal-proċeduri meħtieġa għal dan il-għan. Il-President tal-Kunsill huwa hawnhekk awtorizzat li jagħmel in-notifikazzjoni provduta fl-Artikolu 9.2 tal-ftehim.3. It-test tal-Ftehim huwa anness ma’ din id-Deċiżjoni.Maghmula fi Brussell,Ghall-KunsillIl-President2004/0289 (CNS)Proposta għalDEĊIŻJONI TAL-KUNSILLdwar il-konklużjoni provviżorja tal-Ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizzi ta’ l-ajruIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b’mod partikulari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu, u l-ewwel paragrafu ta’ l-Artikolu 300(3) ,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Il-Kunsill awtorizza lill-Kummissjoni fil-5 ta’Ġunju ta’ l-2003 biex jiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju;(2) Il-Kummissjoni nnegozjat f’isem il-Komunità ftehim mar-Repubblika taċ-Ċilì dwar ċerti aspetti tas-servizzi ta’ l-ajru fi qbil mal-mekkanizmi u d-Direttivi fl-Anness tad-Deċiżjoni tal-Kunsill li jawtorizza lill-Kummissjoni li tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju;(3) Dan il-ftehim ġie ffirmat f’isem il-Komunità fi [...] suġġett għall-possibiltà tal-konklużjoni tiegħu f’data aktar tard, konformi mad-deċiżjoni .../.../KE tal-Kunsill fi [...][5](4) Dan il-ftehim għandu jiġi approvat,IDDECIDA KIF GEJ:Artikolu 11. Il-ftehim bejn il-Komunità Ewropea u r-Repubblika taċ-Ċilì dwar ċerti aspetti tas-servizz ta’ l-ajru huwa approvat f’isem il-Komunità.2. It-test tal-ftehim huwa anness ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar il-persuna li għandha l-poter li tagħmel in-notifikazzjoni provduta fl-Artikolu 9.1 tal-Ftehim.Maghmula fi Brussell,Ghall-KunsillIl-PresidentANNESSFTEHIM bejn il-Komunità Ewropea u l-Gvern tar-Repubblika taċ-Ċilì dwar ċerti aspetti tas-servizzi ta’ l-ajruIL-KOMUNITÀ EWROPEAminn naħa ‘, uR-REPUBBLIKA TAĊ-ĊILÌmin-naħa l-oħra(minn hawn ‘il quddiem ‘il-Partijiet’)INNUTAW li ftehim ta’ servizzi bilaterali ta’ l-ajru ġew konklużi bejn għaxar Stati Membri tal-Komunità Ewropea u r-Repubblika taċ-Ċilì li fihom dispożizzjonijiet li jmorru kontra l-liġi Komunitarja Ewropea,INNUTAW li l-Komunità Ewropea għandha l-kompetenza esklussiva fir-rispett ta’ bosta aspetti li jistgħu jiġu inklużi fi ftehim ta’ servizzi bilaterali ta’ l-ajru bejn l-Istati Membri tal-Komunità Ewropea u pajjiżi terzi,INNUTAW li taħt il-liġi Komunitarja Ewropea kumpaniji ta’ l-ajru tal-Komunità stabbiliti fi Stat Membru għandhom id-dritt għal aċċess mhux diskriminatorju għal rotot ta’ l-ajru bejn l-Istati Membri tal-Komunità Ewropea u pajjiżi terzi,WARA LI KKUNSIDRAW il-ftehim bejn il-Komunità Ewropea u ċerti pajjiżi terzi li jipprovdu l-possibiltà għaċ-ċittadini ta’ pajjiżi terzi li jkollhom sehem f’kumpaniji ta’ l-ajru lliċenzjati minn Stati Membri tal-Komunità Ewropea,GĦARFU li d-dispożizzjonijiet tal-ftehim għa-sservizzi bilaterali ta’ l-ajru bejn Stati Membri tal-Komunità Ewropea u r-Repubblika taċ-Ċilì, li huma kontra l-liġi Komunitarja Ewropea, iridu jinġabu f’konformità sħiħa ma’ dawn sabiex tiġi stabbilita bażi legali tajba għas-servizzi ta’ l-ajru bejn il-Komunità Ewropea u r-Repubblika taċ-Ċilì u biex tiġi ppreservata t-tkomplija tat-tali servizzi ta’ l-ajru,INNUTAW li d-dispożizzjonijiet tal-ftehim tas-servizzi bilaterali ta’ l-ajru bejn Stati Membri tal-Komunità Ewropea u r-Repubblika taċ-Ċilì, li ma jmorrux kontra l-liġi Komunitarja Ewropea, m’għandhomx bżonn jiġu emendati jew mibdula,INNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali ta’ traffiku ta’ l-ajru bejn il-Komunità Ewropea u r-Repubblika taċ-Ċilì, jew li jaffettwa l-bilanċ bejn kumpaniji ta’ l-ajru tal-Komunità u kumpaniji ta’ l-ajru tar-Repubblika taċ-Ċilì, jew li tinnegozja emendi għad-dispożizzjonijiet ta’ ftehim bilaterali eżistenti għas-servizzi ta’ l-ajru dwar drittijiet tat-traffiku.FTEHMU KIF ĠEJ:Artikolu 1Dispożizzjonijiet ĠeneraliGħall-għanjiet ta’ dan il-Ftehim, ‘Stati Membri’ ser tfisser Stati Membri tal-Komunità Ewropea. ‘Stat Membru CLAC’ ser tfisser Stat Membru tal-Kummissjoni ta’ l-Avvjazzjoni Ċivili Amerikan Latin.Referenzi elenkati f’kull ftehim fl-Anness 1 għaċ-ċittadini ta’ l-Istat Membru li ħa sehem fil-ftehim ser jiġi mifhuma bħala li qed jirreferu għaċ-ċittadini ta’ l-Istati Membri tal-Komunità Ewropea.Referenzi elenkati f’kull ftehim fl-Anness 1 lill-kumpaniji ta’ l-ajru jew linji ta’ l-ajru ta’ l-Istat Membru li ħa sehem fil-ftehim ser jiġu mifhuma bħala li qed jirreferu għall-kumpaniji ta’ l-ajru jew linji ta’ l-ajru magħżula minn dak l-Istat Membru.Artikolu 2 Ħatra, Awtorizzazzjoni u Revoka1. Id-dispożizzjonijiet fil-paragrafi 2 u 3 ta’ dan l-Artikolu ser jieħdu post id-dispożizzjonijiet li jikkorrispondu magħhom fl-artikoli elenkati fl-Anness 2(a) u (b) rispettivament, f'dak li għandu x'jaqsam mal-ħatra tal-kumpanija ta’ l-ajru mill-Istat Membru kkonċernat l-awtorizzazzjonijiet tiegħu u l-permessi mogħtija mir-Repubblika taċ-Ċilì, u r-rifjut, ir-revoka, is-sospensjoni jew il-limitazzjoni ta’ l-awtorizzazzjonijiet jew il-permessi tal-kumpanija ta’ l-ajru, rispettivament. Id-dispożizzjonijiet fil-paragrafi 4 u 5 ta’ dan l-Artikolu ser jieħdu post id-dispożizzjonijiet li jikkorrispondu magħhom fl-Artikoli elenkati fl-Anness 2(a) u (b) rispettivament, f'dak li għandu x’jaqsam mad-deżinjazzjoni ta’kumpanija ta’ l-ajru tar-Repubblika taċ-Ċilì, l-awtorizzazzjonijiet tiegħu u l-permessi mogħtija mill-Istati Membri, u r-rifjut, ir-revoka, is-sospensjoni jew il-limitazzjoni ta’ l-awtorizzazzjonijiet jew permessi tal-kumpanija ta’ l-ajru, rispettivament.2. Ma’ l-irċevuta ta’ ħatra mingħand Stat Membru, ir-Repubblika taċ-Ċilì ser tagħti l-awtorizzazzjonijiet xierqa u l-permessi bl-anqas dewmien proċedurali, basta li:i. il-kumpanija ta’ l-ajru hija stabbilita fit-territorju ta’ l-Istat Membru li ħatritha taħt it-Trattat li jistabbilixxi l-Komunità Ewropea u li għandu Liċenzja Operattiva valida fi qbil mal-liġi Komunitarja Ewropea;ii. jkun hemm kontroll regolatorju effettiv tal-kumpanija ta’ l-ajru u jkun miżmum mill-Istat Membru responsabbli għall-ħruġ taċ-Ċertifikat ta’ l-Operaturi ta’ l-Ajru tiegħu u l-awtorità aeronawtika relevanti hija identifikata b’mod ċar fil-ħatra; uiii. il-kumpanija ta’ l-ajru hija proprjetà u ser tkompli tkun proprjetà diretta jew permezz ta’ l-akbar sehem azzjonarju mill-Istati Membri u/jew ċittadini ta’ l-Istati Membri elenkati fl-Anness 3 u/jew ċittadini ta’ stati oħra simili, u ser ikun il-ħin kollu effettivament kontrollat minn tali stati u/jew tali ċittadini.3. Ir-Repubblika taċ-Ċilì tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ kumpanija ta’ l-ajru minn Stat Membru fejn:i. il-kumpanija ta’ l-ajru mhijiex stabbilita fit-territorju ta’ l-Istat Membru li ħatarha taħt it-Trattat li jistabbilixxi l-Komunità Ewropea jew m’għandux Liċenzja Operattiva valida fi qbil mal-liġi Komunitarja Ewropea; jewii. ma hemmx kontroll regolatorju effettiv tal-kumpanija ta’ l-ajru jew manutenzjoni mill-Istat Membru responsabbli għall-ħruġ taċ-Ċertifikat ta’ l-Operaturi ta’ l-Ajru tiegħu, jew l-awtorità aeronawtika relevanti mhijiex identifikata b’mod ċar fil-ħatra; jewiii. il-kumpanija ta’ l-ajru mhijiex proprjetà u kontrollata direttament b’mod effettiv jew permezz ta’ l-akbar sehem azzjonarju mill-Istati Membri u/jew ċittadini ta’ l-Istati Membri, jew minn stati oħra elenkati f’lista fl-Anness 3 u/jew ċittadini ta’ tali stati oħra; jewiv. il-kumpanija ta’ l-ajru hija diġà awtorizzata biex topera taħt ftehim bilaterali bejn ir-Repubblika taċ-Ċilì u Stat Membru ieħor u r-Repubblika taċ-Ċilì turi li, billi teżerċita d-drittijiet tat-traffiku taħt dan il-Ftehim fuq rotta li tinkludi punt f’dak l-Istat Membru l-ieħor, tkun qed tevita restrizzjonijiet fuq drittijiet tat-traffiku imposti minn dak il-ftehim l-ieħor; jewv. il-kumpanija ta’ l-ajru għandha Ċertifikat ta’ l-Operaturi ta’ l-Ajru maħruġ minn Stat Membru u m’hemmx ftehim bilaterali tas-servizzi ta’ l-ajru bejn ir-Repubblika taċ-Ċilì u dak l-Istat Membru, u d-drittijiet tat-traffiku lejn dak l-Istat Membru ġew miċħuda lill-kumpanija ta’ l-ajru mir-Repubblika taċ-Ċilì.Waqt li tħaddem id-dritt tagħha taħt dan il-paragrafu, ir-Repubblika taċ-Ċilì mhux ser tiddiskrimina bejn kumpaniji ta’ l-ajru tal-Komunità fuq il-bażi ta’ nazzjonalità.4. Ma’ l-irċevuta tal-ħatra mingħand ir-Repubblika taċ-Ċilì, Stat Membru ser jagħti l-awtorizzazzjonijiet u l-permessi xierqa bl-anqas dewmien proċedurali, sakemm:i. il-kumpanija ta’ l-ajru hija stabbilita fir-Repubblika taċ-Ċilì; uii. ir-Repubblika taċ-Ċilì għandha u żżomm kontroll regolatorju effettiv tal-kumpanija ta’ l-ajru u hija responsabbli għall-ħruġ taċ-Ċertifikat ta’ l-Operaturi ta’ l-Ajru; uiii. il-kumpanija ta’ l-ajru hija proprjetà u kkontrollata direttament b’mod effettiv jew permezz ta’ l-akbar sehem azzjonarju minn Stati Membri tal-CLAC u/jew ċittadini ta’ l-Istati Membri tal-CLAC.5. Stat Membru jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ kumpanija ta’ l-ajru maħtura mir-Repubblika taċ-Ċilì fejn:i. il-kumpanija ta’ l-ajru hija stabbilita fir-Repubblika taċ-Ċilì; jewii. il-kontroll regolatorju effettiv tal-kumpanija ta’ l-ajru mhuwiex mħaddem jew mhuwiex miżmum mir-Repubblika taċ-Ċilì jew ir-Repubblika taċ-Ċilì mhijiex responsabbli għall-ħruġ taċ-Ċertifikat ta’ l-Operaturi ta’ l-Ajru; jewiii. il-kumpanija ta’ l-ajru mhijiex proprjetà u mhix effettivament kkontrollata direttament jew permezz ta’ l-akbar sehem azzjonarju minn Stati Membri tal-CLAC u/jew ċittadini ta’ l-Istati Membri tal-CLAC; jewiv. il-kumpanija ta’ l-ajru hija diġà awtorizzata biex topera taħt ftehim bilaterali bejn l-Istat Membru u Stat Membru ieħor tal-CLAC u l-Istat Membru juri li, billi jħaddem id-drittijiet tat-traffiku taħt dan il-Ftehim fuq rotta li tinkludi punt fl-Istat Membru tal-CLAC l-ieħor, tkun qed tevita restrizzjonijiet fuq id-drittijiet tat-traffiku imposti minn dak il-ftehim l-ieħor.Artikolu 3Drittijiet f’dak li għandu x’jaqsam mal-kontroll regolatorju1. Id-dispożizzjonijiet fil-paragrafu 2 ta’ dan l-Artikolu ser jikkomplimentaw l-artikoli elenkati f’lista fl-Anness 2(c).2. Fejn Stat Membru ħatar kumpanija ta’ l-ajru li l-kontroll regolatorju huwa mħaddem u miżmum minn Stat Membru ieħor, id-drittijiet tar-Repubblika taċ-Ċilì taħt id-dispożizzjonijiet ta’ protezzjoni tal-ftehim bejn l-Istat Membru li ħatar il-kumpanija ta’ l-ajru u r-Repubblika taċ-Ċilì ser japplika b’mod ugwali fir-rigward ta’ l-adozzjoni, t-tħaddim jew il-manutenzjoni ta’ l-istandards ta’ sigurtà mill-Istat Membru l-ieħor u fir-rigward ta’ l-awtorizzazzjoni għall-operazzjoni ta’ dik il-kumpanija ta’ l-ajru.Artikolu 4Tassazzjoni ta l-kombustibbli għall-avjazzjoni1. Id-dispożizzjonijiet fil-paragrafu 2 ta’ dan l-Artikolu ser jikkomplimentaw id-dispożizzjonijiet korrispondenti fl-artikoli elenkati f’lista fl-Anness 2(d).2. Minkejja kull dispożizzjoni oħra kontra dan, xejn f’kull ftehim elenkat fl-Anness 2(d) ser jimpedixxi l-Istati Membri milli jimponu fuq bażi mhux diskriminatorja taxxi, imposta, dazji, miżati jew tariffi fuq il-kombustibbli fornut fit-territorju tiegħu għall-użu f’inġenju ta’ l-ajru ta’ kumpanija ta’ l-ajru maħtura għar-Repubblika taċ-Ċilì li topera bejn punt fit-territorju ta’ Stat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.3. Minkejja kull dispożizzjoni oħra kontra dan, xejn f’kull ftehim mniżżel fl-Anness 2(d) ser jimpedixxi r-Repubblika taċ-Ċilì milli timponi fuq bażi mhux diskriminatorja taxxi, imposta, dazji, miżati jew tariffi fuq il-kombustibbli fornut fit-territorju tiegħu għall-użu f’inġenju ta’ l-ajru tal-kumpanija ta’ l-ajru maħtura ta’ Stat Membru li jopera bejn punt fit-territorju tar-Repubblika taċ-Ċilì u punt ieħor fit-territorju tar-Repubblika taċ-Ċilì jew fit-territorju ta’ Stat Membru ieħor tal-CLAC.Artikolu 5Tariffi għal l-ġarr1. Id-dispożizzjonijiet fil-paragrafu 2 ta’ dan l-Artikolu ser jikkomplimentaw l-artikoli elenkati fl-Anness 2(e).2. It-tariffi li ser jiġu ddebitati mill-kumpanija(i) ta’ l-ajru maħtura mir-Repubblika taċ-Ċilì permezz ta’ ftehim elenkat fl-Anness 1 li fih dispożizzjoni elenkata fl-Anness 2(e) għall-ġarr għalkollox fi ħdan il-Komunità Ewropea ser jiġi suġġett għal-liġi Komunitarja Ewropea. Il-liġi Komunitarja Ewropea hija applikata fuq bażi mhux diskriminatorja.3. It-tariffi li ser jiġu ddebitati mill-kumpanija(i) ta’ l-ajru maħtura minn Stat Membru permezz ta’ ftehim elenkat fl-Anness 1 li fih dispożizzjoni mniżżel fl-Anness 2(e) għall-ġarr bejn ir-Repubblika taċ-Ċilì u Stat Membru ieħor tal-CLAC ser jiġi suġġett għal-liġi Ċilena dwar tmexxija tal-prezzijiet u applikat fuq bażi mhux diskriminatorja.Artikolu 6Applikazzjoni ta’ dispożizzjonijiet oħraId-dispożizzjonijiet tal-ftehim elenkati fl-Anness 1, li mhumiex effetwati mill-Artikoli 1 sa 5 ta' dan il-Ftehim, ser ikomplu jiġu applikati, sakemm mhumiex qegħdin jikkontradixxu dawn l-Artikoli.Artikolu 7Annessi mal-FtehimL-Annessi ma’ dan il-Ftehim ser jifformaw parti integrali tiegħu.Artikolu 8Reviżjoni jew emendiIl-Partijiet jistgħu, f’kull ħin, jirrivedu jew jemendaw dan il-Ftehim b’kunsens reċiproku.Artikolu 9Dħul fis-seħħ u applikazzjoni provviżorja1. Dan il-Ftehim ser jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu tlestew.2. Minkejja l-paragrafu 1, il-Partijiet jaqblu biex japplikaw b’mod provviżorju dan il-Ftehim mill-ewwel ġurnata tax-xahar wara d-data li fiha l-Partijiet avżaw lil xulxin bit-tmiem tal-proċeduri meħtieġa għal dan il-għan.3. Ftehim u ftehim ieħor bejn l-Istati Membri u r-Repubblika taċ-Ċilì li, fid-data tal-firma ta’ dan il-Ftehim, ma kinux għadhom daħlu fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim ser japplika għal kull tali Ftehim u arranġamenti mad-dħul fis-seħħ tagħhom jew ma’ l-applikazzjoni provviżorja tagħhom.Artikolu 10 Tmiem1. Fil-każ li ftehim elenkat fl-Anness 1 jintemm, id-dispożizzjonijiet kollha ta’ dan il-Ftehim li għandhom x’jaqsmu mal-ftehim mniżżel fl-Anness 1 konċernat ser jintemmu fl-istess ħin.2. Fil-każ li l-ftehim kollu mniżżel fl-Anness 1 jintemm, dan il-Ftehim ser jintemm fl-istess ħin.B'XIEHDA TA’ DAN, il-firmatarji t’hawn taħt, bl-awtorizzazzjoni meħtieġa, iffirmaw dan il-Ftehim.Magħmul fi [….] b’żewġ kopji, f’din […] ġurnata ta’ […, …] fil-lingwa Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Pollakka, Portugiża, Slovakka, Slovena, Spanjola u Svediża. F’każ ta’ diverġenzi t-test Ingliż ser jipprevali fuq it-testi bil-lingwi l-oħra.Ladarba l-istituzzjonijiet ta’ l-Unjoni Ewropea ikunu marbuta li jippubblikaw l-atti uffiċjali kollha bil-Malti fil-Ġurnal Uffiċjali ta’ l-Unjoni Ewropea, il-ftehim ikun ukoll miktub b’żewġ kopji bil-Malti.GĦALL-KOMUNITÀ EWROPEA:…………………GĦAR-REPUBBLIKA TAĊ-ĊILÌ:ANNESS 1Lista tal-ftehim imsemmija fl-Artikolu 1 ta’ dan il-Ftehim(a) Ftehim tas-servizzi ta’ l-ajru bejn ir-Repubblika taċ-Ċilì u l-Istati Membri tal-Komunità Ewropea li, fid-data tal-firma ta’ dan il-Ftehim, ġew konklużi, iffirmati u/jew qed jiġu applikati provviżorjament-  Ftehim tas-Servizzi ta’ l-Ajru bejn il-Gvern tar-Repubblika taċ-Ċilì u l-Gvern tar-Renju tal-Belġju, iffirmat fi Brussell fit-13 ta’ Settembru 2001, minn hawn ‘il quddiem “Ftehim Ċilì-Belġju”;-  Ftehim tas-Servizzi ta’ l-Ajru bejn il-Gvern tar-Renju tad-Danimarka u il-Gvern tar-Repubblika taċ-Ċilì, iffirmat fi Kopenħagen fis-27 ta’ Ġunju 2001, minn hawn ‘il quddiem “Ftehim Danimarka-Ċilì”;-  Ftehim bejn il-Gvern tar-Repubblika taċ-Ċilì u l-Gvern tar-Repubblika ta’ Franza, dwar servizzi ta’ l-ajru bejn u lil hinn mit-territorji rispettivi tagħhom, iffirmat f’Pariġi fis-6 ta’ Diċembru 1979, minn hawn ‘il quddiem “Ftehim Ċilì-Franza”;-  Ftehim tat-Trasport ta’ l-Ajru bejn ir-Repubblika Federali tal-Ġermanja u r-Repubblika taċ-Ċilì , iffirmat f’Santiago taċ-Ċilì fit-30 ta’ Marzu 1964, kif emendat, minn hawn ‘il quddiem “Ftehim Ċilì-Ġermanja”;-  Ftehim tas-Servizzi ta’ l-Ajru bejn il-Gvern tar-Repubblika taċ-Ċilì u l-Gvern tar-Repubblika Taljana, iffirmat f’Ruma fis-27 ta’ Frar 2002, minn hawn ‘il quddiem “Ftehim Ċilì-Italja”;-  Ftehim bejn il-Gvern tar-Repubblika tal-Gran-Dukat tal-Lussemburgu u l-Gvern tar-Repubblika taċ-Ċilì dwar servizzi ta’ l-ajru bejn it-territorji rispettivi tagħhom, iffirmat fil-Lussemburgu fil-25 ta’ Frar 2002, minn hawn ‘il quddiem “Ftehim Ċilì-Lussemburgu”;-  Ftehim tas-Servizzi ta’ l-Ajru bejn ir-Renju ta’ l-Olanda u r-Repubblika taċ-Ċilì , iffirmat fi Santiago taċ-Ċilì fit-13 ta’ Lulju 1962, minn hawn ‘il quddiem “Ftehim Ċilì-Olanda”;-  Abbozz ta’ Ftehim tas-Servizzi ta’ l-Ajru bejn ir-Repubblika ta’ Ċilì u r-Renju ta’ l-Olanda għal servizzi ta’ l-ajru bejn it-territorji rispettivi tagħhom, immarkat bl-inizjali u mehmuż bħala Anness B għall-Minuti Miftiehma tal-Laqgħa Konsultattiva Aeronawtika bejn l-Olanda u ċ-Ċilì ffirmat f’Santiago taċ-Ċilì fit-12 ta’ April 2001, minn hawn ‘l quddiem “Abbozz Rivedut tal-Ftehim Ċilì-Olanda”;-  Ftehim bejn il-Gvern taċ-Ċilì u l-Gvern ta’ Spanja dwar servizzi tat-trasport ta’ l-ajru kummerċjali, iffirmat f’Santiago taċ-Ċilì fis-17 ta’ Diċembru 1974, minn hawn ‘il quddiem “Ftehim Ċilì-Spanja”;-  Ftehim tas-Servizzi ta’ l-Ajru bejn il-Gvern tar-Repubblika taċ-Ċilì u l-Gvern tar-Renju ta’ l-Isvezja, iffirmat f’Kopenħagen fis-27 ta’ Ġunju 2001, minn hawn ‘il quddiem “Ftehim Ċilì-Svezja”;-  Ftehim bejn ir-Repubblika taċ-Ċilì u r-Renju Unit tal-Gran Brittanja u l-Irlanda ta’ Fuq dwar servizzi ta’ l-ajru, iffirmat f’Santiago taċ-Ċilì fis-16 ta’ Settembru 1947, minn hawn ‘il quddiem “Ftehim Ċilì-UK”;-  Abbozz ta’ Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika ta’ Ċilì dwar servizzi ta’ l-ajru, immarkat bl-inizjali u mehmuż bħala Anness B mal-Memorandum ta’ Qbil bejn l-awtoritajiet ta’ aeronawtika tar-Renju Unit u ċ-Ċilì ffirmat f’Santiago taċ-Ċilì fil-31 ta’ Mejju 2000, minn hawn ‘l quddiem “Abbozz Rivedut tal-Ftehim Ċilì-UK”(b) Ftehim tas-servizzi ta’ l-ajru u arranġamenti oħra immarkati bl-inizjali jew iffirmati bejn ir-Repubblika taċ-Ċilì u Stati Membri tal-Komunità Ewropea li, fid-data tal-firma ta’ dan il-Ftehim, kienu għadhom ma’ daħlux fis-seħħ u mhux qed jiġu applikati provviżorjament[ANNESS 1b tħalla vojt intenzjonalment .] ANNESS 2Lista ta’ l-artikoli fil-ftehim elenkati fl-Anness 1 u msemmija fl-Artikoli 2 sa 5 ta’ dan il-Ftehim(a) Ħatra minn Stat Membru:-  Artikolu 3 tal-Ftehim Ċilì-Belġju;-  Artikolu 3 tal-Ftehim Ċilì-Danimarka;-  Artikolu 4 tal-Ftehim Ċilì-Franza;-  Artikolu 3 tal-Ftehim Ċilì-Ġermanja;-  Artikolu 3 tal-Ftehim Ċilì-Italja;-  Artikolu 3 tal-Ftehim Ċilì-Lussemburgu;-  Artikolu 3 ta’ l-Abbozz Rivedut tal-Ftehim Ċilì-Olanda;-  Artikolu 3 tal-Ftehim Ċilì-Spanja;-  Artikolu 3 tal-Ftehim Ċilì-Svezja;-  Artikolu 4 ta’ l-Abbozz Rivedut tal-Ftehim Ċilì-UK;(b) Rifjut, Revoka, Sospensjoni jew Limitazzjoni ta’ l-Awtorizzazzjonijiet jew Permessi:-  Artikolu 4 tal-Ftehim Ċilì-Belġju;-  Artikolu 4 tal-Ftehim Ċilì-Danimarka;-  Artikolu 5 tal-Ftehim Ċilì-Franza;-  Artikolu 4 tal-Ftehim Ċilì-Ġermanja;-  Artikolu 4 tal-Ftehim Ċilì-Italja;-  Artikolu 4 tal-Ftehim Ċilì-Lussemburgu;-  Artikolu V tal-Ftehim Ċilì-Olanda;-  Artikolu 4 ta’ l-Abbozz Rivedut tal-Ftehim Ċilì-Olanda;-  Artikolu 4 tal-Ftehim Ċilì-Spanja;-  Artikolu 4 tal-Ftehim Ċilì-Svezja;-  Artikolu 4 tal-Ftehim Ċilì-UK;-  Artikolu 5 ta’ l-Abbozz Rivedut tal-Ftehim Ċilì-UK(c) Kontroll regolatorju:-  Artikolu 6 tal-Ftehim Ċilì-Belġju;-  Artikolu 14 tal-Ftehim Ċilì-Danimarka;-  Dokument Mehmuż C mal-Protokoll bejn l-awtoritajiet aeronawtiċi tar-Repubblika Federali tal-Ġermanja u r-Repubblika taċ-Ċilì, iffirmat f’Berlin fit-2 ta’ April 1998 – kif applikat provviżorjament fil-qafas tal-Ftehim Ġermanja-Ċilì;-  Artikolu 6 tal-Ftehim Ċilì-Italja;-  Artikolu 6 tal-Ftehim Ċilì-Lussemburgu;-  Artikolu 6 ta’ l-Abbozz Rivedut tal-Ftehim Ċilì-Olanda;-  Artikolu 14 tal-Ftehim Ċilì-Svezja;-  Artikolu 14 ta’ l-Abbozz Rivedut tal-Ftehim Ċilì-UK;(d) Tassazzjoni tal-Kombustibbli għall-Avjazzjoni:-  Artikolu 9 tal-Ftehim Ċilì-Belġju;-  Artikolu 6 tal-Ftehim Ċilì-Danimarka;-  Artikolu 10 tal-Ftehim Ċilì-Franza;-  Artikolu 6 tal-Ftehim Ċilì-Ġermanja;-  Artikolu 9 tal-Ftehim Ċilì-Italja;-  Artikolu 15 tal-Ftehim Ċilì-Lussemburgu;-  Artikolu III tal-Ftehim Ċilì-Olanda;-  Artikolu 15 ta’ l-Abbozz Rivedut tal-Ftehim Ċilì-Olanda;-  Artikolu 5 tal-Ftehim Ċilì-Spanja;-  Artikolu 6 tal-Ftehim Ċilì-Svezja;-  Artikolu 8 ta’ l-Abbozz Rivedut tal-Ftehim Ċilì-UK(e) Tariffi għall-Ġarr fil-Komunità Ewropea:-  Artikolu 12 tal-Ftehim Ċilì-Belġju;-  Artikolu 10 tal-Ftehim Ċilì-Danimarka;-  Artikolu 9 tal-Ftehim Ċilì-Franza;-  Artikolu 8 tal-Ftehim Ċilì-Ġermanja;-  Artikolu 12 tal-Ftehim Ċilì-Italja;-  Artikolu 14 tal-Ftehim Ċilì-Lussemburgu;-  Artikolu 14 ta’ l-Abbozz Rivedut tal-Ftehim Ċilì-Olanda;-  Artikolu 8 tal-Ftehim Ċilì-Spanja;-  Artikolu 10 tal-Ftehim Ċilì-Svezja;-  Artikolu 9 tal-Ftehim Ċilì-UK;-  Artikolu 7 ta’ l-Abbozz Rivedut tal-Ftehim Ċilì-UKANNESS 3Lista ta’ stati oħra msemmija fl-Artikolu 2 ta’ dan il-FtehimIr-Repubblika ta’ l-Islanda (taħt il-Ftehim taż-Żona Ekonomika Ewropea);Il-Prinċipat tal-Liechtenstein (taħt il-Ftehim taż-Żona Ekonomika Ewropea);Ir-Renju tan-Norveġja (taħt il-Ftehim taż-Żona Ekonomika Ewropea);Il-Konfederazzjoni Svizzera (taħt il-Ftehim bejn il-Komunità Ewropea u l-Konfederazzjoni Svizzera dwar it-Trasport ta’ l-Ajru).[1] Id-Deċiżjoni tal-Kunsill 11323/03 tal-5 ta’ Ġunju 2003 (dokument riservat)[2] ĠU C [...], [...], p. [...].[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].


title: Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċertu aspetti tas-servizzi ta' l-ajru # Proposta għal deċiżjoni tal-Kunsill dwar il-konklużjonital-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru

text:
Avviż Legali Importanti

|

52006PC0095(01)

Proposta għal deċiżjoni tal-Kunsill dwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċertu aspetti tas-servizzi ta' l-ajru  /* KUMM/2006/0095 finali */

	[pic] | KUMMISSJONI TAL-KOMUNITAJIET EWROPEJ |Brussel 3.3.2006KUMM(2006) 95 finali2006/0027 (CNS)Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċertu aspetti tas-servizzi ta' l-ajruProposta għalDEĊIŻJONI TAL-KUNSILLdwar il-konklużjonital-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Ir-raġunijiet għall-proposta u għanijietha B’segwitu għas-sentenzi tal-Qorti tal-Ġustizzja fl-hekk imsejħa każijiet “Open Skies”, nhar il-5 ta’ Ġunju 2003, il-Kunsill ta mandat lill-Kummissjoni sabiex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bi ftehim Komunitarju[1] (il-“mandat orizzontali”). L-għanijiet ta’ ftehimiet ta’ dan it-tip huma li jagħtu aċċess non-diskriminatorju lit-trasportaturi kollha ta’ l-ajru ta’ l-UE għar-rotot bejn il-Komunità u pajjiżi terzi, u sabiex il-ftehimiet bilaterali dwar is-servizzi bl-ajru bejn l-Istati Membri u pajjiżi terzi jikkonformaw mal-liġi Komunitarja. |Il-kuntest ġenerali Ir-relazzjonijiet fil-qasam ta’ l-avjazzjoni internazzjonali bejn l-Istati Membri u pajjiżi terzi tradizzjonalment jiġu rregolamentati permezz ta' ftehimiet bilaterali dwar is-servizzi bl-ajru bejn l-Istati Membri u pajjiżi terzi, l-Annessi għat-tali ftehimiet u arranġamenti oħra bilaterali jew multilaterali b’rabta ma' dan. Il-klawżoli tradizzjonali ta’ deżinjazzjoni fil-ftehimiet bilaterali dwar is-servizzi bl-ajru ta’ l-Istati Membri jiksru l-liġi Komunitarja. Jagħtu l-lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' kumpanija ta' l-ajru li kienet ġiet iddeżinjata minn Stat Membru iżda li mhijiex proprjetà sostanzjali ta’ u kkontrollata effettivament minn dak l-Istat Membru jew miċ-ċittadini tiegħu. Instab li dan jikkostitwixxi diskriminazzjoni kontra t-trasportaturi ta' l-ajru tal-Komunità li, filwaqt li jkunu stabbiliti fit-territorju ta' Stat Membru, jkunu proprjetà ta' ċittadini ta' Stat Membru ieħor u kkontrollati minnhom. Dan imur kontra l-Artikolu 43 tat-Trattat li jiggarantixxi liċ-ċittadini ta' l-Istati Membri li eżerċitaw id-dritt tagħhom li jistabbilixxu ruħhom b'mod ħieles, l-istess trattament fl-Istat Membru li jilqagħhom bħal dak mogħti liċ-ċittadini ta' dak l-Istat Membru. Hemm kwistjonijiet oħra, bħat-tassazzjoni jew it-tariffi fuq il-fjuwil ta’ l-avjazzjoni introdotti minn trasportaturi ta' l-ajru ta' terzi pajjiżi fuq rotot intra-Komunitarji, li fil-każ tagħhom il-konformità mal-liġi Komunitarja għandha tiġi żgurata billi jiġu emendati jew ikkumplimentati d-dispożizzjonijiet eżistenti fil-ftehimiet bilaterali dwar is-servizzi bl-ajru bejn l-Istati Membri u l-pajjiżi terzi. |Dispożizzjonijiet eżistenti fil-qasam tal-proposta. Id-dispożizzjonijiet tal-Ftehim jieħdu post jew jikkumplimentaw id-dispożizzjonijiet eżistenti fis-seba' ftehimiet bilaterali dwar is-servizzi ta' l-ajru bejn l-Istati Membri u r-Repubblika tal-Maldivi. |Il-konsistenza ma' politika u għanijiet oħra ta' l-Unjoni Il-Ftehim se jservi għan fundamentali tal-politika Komunitarja dwar l-avjazzjoni esterna billi jikkonforma l-ftehimiet bilaterali eżistenti dwar is-servizzi ta’ l-ajru mal-liġi Komunitarja. |KONSULTAZZJONI MAL-PARTIJIET INTERESSATI U VALUTAZZJONI TA' L-IMPATT |Konsultazzjoni mal-partijiet interessati |Il-metodi ta’ konsultazzjoni, is-setturi fil-mira ewlenin u l-profil ġenerali tar-rispondenti L-Istati Membri, flimkien ma’ l-industrija, ġew ikkonsultati matul in-negozjati kollha. |Sommarju tat-tweġibiet u kif tqiesu Il-kummenti li saru mill-Istati Membri u l-industrija ġew ikkunsidrati. |ELEMENTI LEGALI TAL-PROPOSTA |Sinteżi ta' l-azzjoni proposta Skond il-mekkaniżmi u d-direttivi fl-Anness għall-“mandat orizzontali”, il-Kummissjoni nnegozjat ftehim mar-Repubblika tal-Maldivi li jissostitwixxi ċerti dispożizzjonijiet fil-ftehimiet bilaterali eżistenti dwar is-servizzi ta’ l-ajru bejn l-Istati Membri u r-Repubblika tal-Maldivi. L-Artikolu 2 tal-Ftehim jieħu post il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lit-trasportaturi ta' l-ajru tal-Komunità li jibbenefikaw mid-dritt ta' stabbiliment. L-Artikoli 4 u 5 tal-Ftehim jindirizzaw żewġ tipi ta' klawżoli li jikkonċernaw kwistjonijiet ta’ kompetenza Komunitarja. L-Artikolu 4 jittratta t-tassazzjoni tal-fjuwil ta’ l-avjazzjoni, li hija kwistjoni li ġiet armonizzata mid-Direttiva tal-Kunsill 2003/96/KE li tirriforma l-qafas Komunitarju dwar tassazzjoni fuq prodotti ta’ l-enerġija u l-elettriku, u b’mod partikolari l-Artikolu 14(2) tagħha. L-Artikolu 5 (Tariffi) isolvi kunflitti bejn ftehimiet bilaterali tas-servizzi ta' l-ajru eżistenti u r-Regolament tal-Kunsill Nru 2409/92 dwar tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi milli jkollhom pożizzjoni dominanti fuq il-prezzijiet tas-servizzi ta' l-ajru għall-ġarr magħmul kollu kemm hu fil-Komunità. |Il-bażi legali It-Trattat tal-KE l-Art. 80(2), 300(2) |Il-prinċipju tas-sussidjarjetà Il-proposta hija msejsa kollha kemm hi fuq il-“mandat orizzontali" mogħti mill-Kunsill b'kunsiderazzjoni tal-kwistjonijiet koperti mil-liġi Komunitarja u l-ftehimiet bilaterali dwar is-servizzi ta' l-ajru. |Il-prinċipju tal-proporzjonalità Il-Ftehim se jemenda jew jikkumplimenta d-dispożizzjonijiet fil-ftehimiet bilaterali dwar is-servizzi bl-ajru sal-punt neċessarju biss ħalli tiġi żgurata l-konformità mal-liġi Komunitarja. |L-għażla ta’ l-istrumenti |Il-Ftehim bejn il-Komunità u r-Repubblika tal-Maldivi huwa l-aktar strument effiċjenti biex il-ftehimiet bilaterali eżistenti kollha dwar is-servizzi bl-ajru bejn l-Istati Membri u r-Repubblika tal-Maldivi jikkonformaw irwieħhom mal-liġi Komunitarja. |IMPLIKAZZJONIJIET FUQ IL-BAġIT |Din il-proposta m’għandha l-ebda implikazzjoni għall-baġit Komunitarju. |INFORMAZZJONI ADDIZZJONALI |Is-Simplifikazzjoni |Il-proposta tipprevedi s-simplifikazzjoni tal-leġiżlazzjoni. |Id-dispożizzjonijiet relevanti tal-ftehimiet bilaterali dwar is-servizzi bl-ajru bejn l-Istati Membri u r-Repubblika tal-Maldivi se jiġu sostitwiti jew ikkumplimentati minn dispożizzjonijiet fi ftehim Komunitarju waħdieni. |Spjegazzjoni dettaljata tal-proposta Skond il-proċedura standard għall-iffirmar u l-konklużjoni ta’ ftehimiet internazzjonali, il-Kunsill huwa mitlub japprova d-deċiżjonijiet dwar l-iffirmar u l-applikazzjoni provviżorja u dwar il-konklużjoni tal-ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru u jinnomina l-persuni bis-setgħa li jiffirmaw il-Ftehim f'isem il-Komunità. |1.  Proposta għalDEĊIŻJONI TAL-KUNSILLdwar il-firma u l-applikazzjoni provviżorja tal-Ftehim bejn il-Komunità Ewropea u r-Repubblika tal-Maldivi dwar ċertu aspetti tas-servizzi ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80 (2), flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta tal-Kummissjoni[2],Billi:2.  Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;3.  Il-Kummissjoni nnegozjat f'isem il-Komunità Ftehim mar-Repubblika tal-Maldivi dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.4.  Suġġett għall-konklużjoni possibbli tiegħu f'data aktar 'il quddiem, il-Ftehim innegozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu Waħdieni1. Suġġett għal konklużjoni tiegħu f'data aktar ’il quddiem, il-President tal-Kunsill b’dan qed jiġi awtorizzat jinnomina l-persuna jew il-persuni bis-setgħa li tiffirma/jiffirmaw f'isem il-Komunità l-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru.2. Sakemm jidħol fis-seħħ, il-Ftehim għandu jkun applikat b'mod provviżorju mill-ewwel jum ta’ l-ewwel xahar wara d-data li fiha l-partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan. Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.3. It-test tal-Ftehim huwa anness ma' din id-Deċiżjoni.Magħmula fi Brussell,Għall-KunsillIl-President2006/0027 (CNS)Proposta għalDEĊIŻJONI TAL-KUNSILLdwar il-konklużjonital-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta tal-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Fil-5 ta' Ġunju 2003, il-Kunsill awtorizza lill-Kummissjoni tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità Ftehim mar-Repubblika tal-Maldivi dwar ċerti aspetti tas-servizzi ta' l-ajru f'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma' pajjiżi terzi dwar is-sostituzzjoni ta' ċerti dispożizzjonijiet fi ftehimiet bilaterali eżistenti bi ftehim Komunitarju.(3) Il-Ftehim ġie ffirmat f'isem il-Komunità fi [...] suġġett għal konklużjoni possibbli tiegħu f'data aktar tard, konformi mad-Deċiżjoni tal-Kunsill.../.../KE tal-Kunsill ta’ [...][5].(4) Il-Ftehim għandu jiġi approvat,IDDEĊIEDA KIF ĠEJ:Artikolu 11. Il-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta' l-ajru huwa permezz ta’ dan approvat f'isem il-Komunità.2. It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa b’dan awtorizzat li jinnomina l-persuna jew il-persuni bis-setgħa li tagħmel jew jagħmlu n-notifika prevista fl-Artikolu 9(1) tal-Ftehim.Magħmula fi Brussell,Għall-KunsillIl-PresidentANNESSFTEHIMbejn il-Komunità Ewropea u r-Repubblika tal-Maldividwar ċerti aspetti tas-servizzi bl-ajruIL-KOMUNITÀ EWROPEAminn naħa waħda, uIR-REPUBBLIKA TAL-MALDIVImin-naħa l-oħra(minn hawn 'il quddiem imsejħa 'l-Partijiet')FILWAQT LI JINNUTAW li ftehimiet bilaterali ta' servizzi ta' l-ajru ġew konklużi bejn bosta Stati Membri tal-Komunità Ewropea u r-Repubblika tal-Maldivi li fihom dispożizzjonijiet li jmorru kontra l-liġi Komunitarja,FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta' bosta aspetti li jistgħu jiġu inklużi fi ftehimiet bilaterali ta' servizzi ta' l-ajru bejn l-Istati Membri tal-Komunità Ewropea u pajjiżi terzi,FILWAQT LI JINNUTAW li skond il-liġi tal-Komunità Ewropea t-trasportaturi ta’ l-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot ta' l-ajru bejn l-Istati Membri tal-Komunità Ewropea u pajjiżi terzi.WARA LI KKUNSIDRAW il-ftehimiet bejn il-Komunità Ewropea u ċerti pajjiżi terzi li jipprovdu l-possibbiltà għaċ-ċittadini ta' dawn il-pajjiżi terzi li jiksbu sehem f'kumpaniji ta' l-ajru liċenzjati f'konformità mal-liġi tal-Komunità Ewropea,FILWAQT LI JIRRIKONOXXU li ċerti dispożizzjonijiet tal-ftehimiet bilaterali għal servizzi ta' l-ajru bejn Stati Membri tal-Komunità Ewropea u r-Repubblika tal-Maldivi, li huma kontra l-liġi Komunitarja Ewropea, għandhom jinġiebu f’konformità sħiħa magħha sabiex tiġi stabbilita bażi legali tajba għas-servizzi ta' l-ajru bejn il-Komunità Ewropea u r-Repubblika tal-Maldivi u biex tiġi ppreservata t-tkomplija ta’ servizzi ta' l-ajru bħal dawn,FILWAQT LI JINNUTAW li skond il-liġi tal-Komunità Ewropea, it-trasportaturi ta’ l-ajru ma jistgħux, fil-prinċipju, jikkonkludu ftehimiet li jkollhom imnejn jaffettwaw il-kummerċ bejn l-Istati Membri tal-Komunità Ewropea u li l-għan jew l-effett tagħhom ikun il-prevenzjoni, ir-restrizjoni jew id-distorzjoni tal-kompetizzjoni,FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi ta’ l-ajru konklużi bejn l-Istati Membri tal-Komunità Ewropea u r-Repubblika tal-Maldivi li i) jirrikjedu jew jiffavorixxu l-adozzjoni ta' ftehimiet bejn it-trasportaturi, deċiżjonijiet minn assoċjazzjonijiet ta’ kumpaniji jew prassi konċertati li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti; jew ii) isaħħu l-effetti ta’ kull ftehim, deċiżjoni jew prassi kkonċertata bħal dawn; jew iii) jiddelegaw lit-trasportaturi ta’ l-ajru jew operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi ta’ l-ajru fuq ir-rotot rilevanti jistgħu jagħmlu ineffettivi r-regoli tal-kompettizzjoni applikabbli għat-trasportaturi.INNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali ta' traffiku ta' l-ajru bejn il-Komunità Ewropea u r-Repubblika tal-Maldivi, li jiġi affettwat il-bilanċ bejn kumpaniji ta' l-ajru tal-Komunità u kumpaniji ta' l-ajru tar-Repubblika tal-Maldivi, jew li jiġu nnegozjati emendi lid-dispożizzjonijiet li diġà jeżistu ta' ftehimiet bilaterali għal servizzi ta' l-ajru dwar drittijiet tat-traffiku.FTIEHMU KIF ĠEJ:ARTIKOLU 1Dispożizzjonijiet Ġenerali1. Għall-finijiet ta’ dan il-Ftehim, ‘Stati Membri’ tfisser l-Istati Membri tal-Komunità Ewropea.2. Referenzi f'kull ftehim elenkat fl-Anness 1 liċ-ċittadini ta' l-Istat Membru li huwa parti tal-ftehim jinftiehmu li qed jirreferu għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness 1 għat-trasportaturi ta' l-ajru jew linji ta' l-ajru ta' l-Istat Membru li huwa parti tal-ftehim jinftiehmu bħala li qed jirreferu għat-trasportaturi ta' l-ajru jew linji ta' l-ajru deżinjati minn dak l-Istat Membru.ARTIKOLU 2Id-Deżinjazzjoni minn Stat Membru1. Id-dispożizzjonijiet fil-paragrafi 2 u 3 ta' dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness 2(a) u (b) rispettivament, f'dak li għandu x'jaqsam mad-deżinjazzjoni tat-trasportaturi ta' l-ajru mill-Istat Membru kkonċernat, l-awtorizzazzjonijiet u permessi tiegħu mogħtija mir-Repubblika tal-Maldivi, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tat-trasportaturi ta' l-ajru, rispettivament.2. Malli tirċievi deżinjazzjoni mingħand Stat Membru, ir-Repubblika tal-Maldivi għandha tagħti l-awtorizzazzjonijiet u l-permessi meħtieġa bl-anqas dewmien proċedurali, ipprovdut li:i. it-trasportatur ta' l-ajru ikun stabbilit fit-territorju ta' l-Istat Membru li qed jiddeżinja taħt it-Trattat li jistabbilixxi l-Komunità Ewropea u li għandu Liċenzja Operattiva valida fi qbil mal-liġi Komunitarja Ewropea;ii. kontroll regolatorju effettiv tat-trasportatur ta’ l-ajru jkun imħaddem u miżmum mill-Istat Membru responsabbli mill-ħruġ taċ-Ċertifikat ta' l-Operaturi ta' l-Ajru tiegħu u l-awtorità aeronawtika relevanti tkun identifikata b'mod ċar fid-deżinjazzjoni; uiii. it-trasportatur ta' l-ajru jkun proprjetà, direttament jew permezz ta' l-akbar sehem azzjonarju, u jkun ikkontrollat effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta' dawn l-istati l-oħra.3. Ir-Repubblika tal-Maldivi tista' tirrifjuta, tirrevoka, tissospendi jew tillimita l-awtorizzazzjonijiet jew il-permessi ta' kumpanija ta' l-ajru minn Stat Membru fejn:i. it-trasportatur ta’ l-ajru ma jkunx stabbilit fit-territorju ta’ l-Istat Membru li jkun qed jiddeżinjah taħt it-Trattat li jistabbilixxi l-Komunità Ewropea jew ma jkollux Liċenzja Operattiva valida skond il-liġi tal-Komunità Ewropea;ii. ma jkunx eżerċitat jew miżmum kontroll regolatorju effettiv tat-trasportatur ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu, jew l-awtorità ajrunawtika relevanti ma tkunx identifikata biċ-ċar fid-deżinjazzjoni; jewiii. it-trasportatur ta' l-ajru ma jkunx proprjetà, direttament jew permezz ta' l-akbar sehem azzjonarju, jew ma jkunx ikkontrollat effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta' stati oħra bħal dawn.Waqt li qed teżerċita d-dritt tagħha taħt dan il-paragrafu, ir-Repubblika tal-Maldivi m’għandhiex tiddiskrimina bejn it-trasportaturi ta' l-ajru fuq il-bażi ta' nazzjonalità.ARTIKOLU 3Is-sikurezza1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness 2(c).2. Fejn Stat Membru ddeżinja trasportatur ta' l-ajru li l-kontroll regolatorju tiegħu huwa eżerċitat u miżmum minn Stat Membru ieħor, id-drittijiet tar-Repubblika tal-Maldivi taħt id-dispożizzjonijiet ta' sikurezza tal-ftehim bejn l-Istat Membru li ddeżinja t-trasportatur ta' l-ajru u r-Repubblika tal-Maldivi għandu japplika b'mod ugwali fir-rispett ta' l-adozzjoni, l-eżerċizzju jew il-manteniment ta' l-istandards tas-sikurezza mill-Istat Membru l-ieħor u b'rispett ta' l-awtorizzazzjoni għall-operazzjoni ta' dik it-trasportatur ta' l-ajru.ARTIKOLU 4It-tassazzjoni tal-fjuwil ta’ l-avjazzjoni1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness 2(d).2. Minkejja kull dispożizzjoni oħra kontra dan, xejn f'kull wieħed mill-ftehimiet elenkati fl-Anness 2(d) m'għandu jżomm Stat Membru milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f'vettura ta' l-ajru ta' trasportatur ta' l-ajru deżinjat tar-Repubblika tal-Maldivi li jopera bejn punt fit-territorju ta' Stat Membru u punt ieħor fit-territorju ta' dak l-Istat Membru jew fit-territorju ta' Stat Membru ieħor.ARTIKOLU 5Tariffi għall-ġarr fi ħdan il-Komunità Ewropea1. Id-dispożizzjonijiet fil-paragrafu 2 ta' dan l-Artikolu għandhom jikkomplimentaw id-dispożizzjonijiet korrispondenti fl-artikoli elenkati fl-Anness 2(e).2. It-tariffi li ser jiġu ddebitati mit-trasportatur(i) ta' l-ajru deżinjata/i mir-Repubblika tal-Maldivi permezz ta' ftehim elenkat fl-Anness 1 li fih dispożizzjoni elenkata fl-Anness 2(e) għal ġarr li jseħħ kollu kemm hu fi ħdan il-Komunità Ewropea għandhom ikunu suġġetti għal-liġi Komunitarja Ewropea.ARTIKOLU 6Il-kompatibbiltà mar-regoli tal-kompetizzjoni1. Il-ftehimiet bilaterali dwar is-servizzi ta’ l-ajru konklużi bejn l-Istati Membri u r-Repubblika tal-Maldivi għandhom ikunu bla preġudizzju għar-regoli tal-Partijiet dwar il-kompetizzjoni.2. Id-dispożizzjonijiet elenkati fl-Anness 2 (f) għandhom jitħassru u ma jibqgħux fis-seħħ.ARTIKOLU 7Annessi għal dan il-FtehimL-Annessi għal dan il-Ftehim ser jifformaw parti integrali minnu.ARTIKOLU 8Reviżjonijiet jew emendiIl-Partijiet jistgħu, f’kull waqt, jirrevedu jew jemendaw dan il-Ftehim b’kunsens reċiproku.ARTIKOLU 9Dħul fis-seħħ u applikazzjoni provviżorja1. Dan il-Ftehim ser jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu ġew kompluti.2. Minkejja l-paragrafu 1, il-Partijiet qablu biex japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan.3. Ftehimiet u arranġamenti oħra bejn l-Istati Membri u r-Repubblika tal-Maldivi li, fid-data ta’ l-iffirmar ta' dan il-Ftehim, ma kinux daħlu fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim għandu japplika għal kull Ftehim u arranġament ta' dan it-tip mad-dħul fis-seħħ jew applikazzjoni provviżorja tiegħu.ARTIKOLU 10Tmiem1. Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta' dan il-Ftehim li għandhom x'jaqsmu mal-ftehim elenkat fl-Anness 1 konċernat għandhom jiġu tterminati fl-istess ħin.2. Fil-każ li l-ftehimiet kollha elenkati fl-Anness 1 jiġu tterminati, dan il-Ftehim jiġi tterminat fl-istess ħin.B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.Magħmul fi [....] b'żewġ kopji, fi [...] jum ta' [..., ...] fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Taljana, Ungeriża, Żvediża u dik Maldiva (Dhivehi).GĦALL-KOMUNITÀ EWROPEA: GĦAR-REPUBBLIKA TAL-MALDIVI:ANNESS 1Lista ta' ftehimiet imsemmija fl-Artikolu 1 ta' dan il-Ftehim5.  Ftehimiet tas-servizzi ta' l-ajru bejn ir-Repubblika tal-Maldivi u Stati Membri tal-Komunità Ewropea li, fid-data tal-firma ta' dan il-Ftehim, kienu ġew konklużi, iffirmati u/jew qed jiġu applikati provviżorjament6.  Ftehim dwar it-Trasport bl-Ajru bejn il-Gvern Federali Awstrijakk u l-Gvern tar-Repubblika tal-Maldivi ffirmat f’Malé fl-4 ta’ Frar 1997, minn hawn ’il quddiem imsejjaħ “il-Ftehim Maldivi – Awstrija” fl-Anness 2;7.  Ftehim bejn il-Gvern tar-Repubblika Franċiża u l-Gvern tar-Repubblika tal-Maldivi dwar it-trasport bl-ajru ffirmat f’Malé fil-5 ta’ Frar 2001, minn hawn ’il quddiem imsejjaħ “il-Ftehim Maldivi - Franza" fl-Anness 2;8.  Ftehim dwar it-Trasport bl-Ajru bejn ir-Repubblika Federali tal-Ġermanja u r-Repubblika tal-Maldivi ffirmat f’Malé fl-10 ta’ Novembru 1993, minn hawn ’il quddiem imsejjaħ “il-Ftehim Maldivi – Ġermanja” fl-Anness 2;9.  Ftehim bejn il-Gvern tar-Renju ta' l-Olanda u l-Gvern tar-Repubblika tal-Maldivi għal servizzi bl-ajru bejn u lil hinn mit-territorji rispettivi tagħhom, magħmul f'The Hague fid-23 ta' Ġunju 1994, minn hawn 'il quddiem imsejjaħ “il-Ftehim Malidivi – Olanda” fl-Anness 2;10.  Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika tal-Maldivi magħmul f’Malé fl-20 ta’ Jannar 1996, minn hawn 'il quddiem imsejjaħ "Il-Ftehim Maldivi - Renju Unit" fl-Anness 2;Immodifikat mill-Memorandum ta’ Ftehim magħmul f’Malé fis-7 ta’ Settembru 2000;11.  Ftehim dwar is-servizzi bl-ajru u arranġamenti oħra inizjalati jew iffirmati bejn ir-Repubblika tal-Maldivi u Stati Membri tal-Komunità Ewropea li, fid-data tal-firma ta' dan il-Ftehim, kienu għadhom ma daħlux fis-seħħ u mhux qed jiġu applikati provviżorjament12.  Ftehim bejn il-Gvern tar-Repubblika Ċeka u l-Gvern tar-Repubblika tal-Maldivi dwar is-servizzi bl-ajru ffirmat f’Malé fil-25 ta’ Novembru 2004, minn hawn ’il quddiem imsejjaħ “il-Ftehim Maldivi – Repubblika Ċeka" fl-Anness 2;13.  Ftehim bejn il-Gvern tar-Repubblika Taljana u l-Gvern tar-Repubblika tal-Maldivi dwar is-servizzi bl-ajru ffirmat f’Malé fl-20 ta’ Jannar 2000, minn hawn ’il quddiem imsejjaħ “il-Ftehim Maldivi – Italja" fl-Anness 2.ANNESS 2Lista ta' artikoli fil-ftehimiet elenkati fl-Anness 1 u msemmija fl-Artikoli 2 sa 6 ta' dan il-Ftehim14.  Deżinjazzjoni minn Stat Membru:15.  l-Artikolu 3 tal-Ftehim Maldivi-Awstrija;16.  l-Artikolu 3 tal-Ftehim Maldivi-Franza;17.  l-Artikolu 4 tal-Ftehim Maldivi-Italja;18.  l-Artikolu 4 tal-Ftehim Maldivi-Olanda;19.  L-Artikolu 4 tal-Ftehim Maldivi-Renju Unit;20.  Rifjut, Revoka, Sospensjoni jew Limitazzjoni ta' l-Awtorizzazzjonijiet jew il-Permessi:21.  l-Artikolu 4 tal-Ftehim Maldivi-Awstrija;22.  l-Artikolu 4 tal-Ftehim Maldivi-Franza;23.  l-Artikolu 5 tal-Ftehim Maldivi-Italja;24.  l-Artikolu 5 tal-Ftehim Maldivi-Olanda;25.  L-Artikolu 5 tal-Ftehim Maldivi-Renju Unit;26.  Is-sikurezza:27.  l-Artikolu 7 tal-Ftehim Maldivi-Franza;28.  l-Artikolu 11 tal-Ftehim Maldivi-Italja;29.  l-Artikolu 14 tal-Ftehim Maldivi-Olanda;30.  It-tassazzjoni tal-fjuwil għall-avjazzjoni:31.  l-Artikolu 7 tal-Ftehim Maldivi-Awstrija;32.  l-Artikolu 9 tal-Ftehim Maldivi-Repubblika Ċeka;33.  l-Artikolu 10 tal-Ftehim Maldivi-Franza;34.  L-Artikolu 6 tal-Ftehim Maldivi-Ġermanja;35.  l-Artikolu 6 tal-Ftehim Maldivi-Italja;36.  l-Artikolu 10 tal-Ftehim Maldivi-Olanda;37.  L-Artikolu 8 tal-Ftehim Maldivi-Renju Unit;38.  Tariffi għall-Ġarr fi ħdan il-Komunità Ewropea:39.  l-Artikolu 11 tal-Ftehim Maldivi-Awstrija;40.  l-Artikolu 14 tal-Ftehim Maldivi-Franza;41.  L-Artikolu 10 tal-Ftehim Maldivi-Ġermanja;42.  l-Artikolu 8 tal-Ftehim Maldivi-Italja;43.  l-Artikolu 6 tal-Ftehim Maldivi-Olanda;44.  L-Artikolu 7 tal-Ftehim Maldivi-Renju Unit;45.  Kompatibbiltà mar-regoli tal-kompetizzjoni46.  l-Artikolu 11 (2-5) tal-Ftehim Maldivi-Awstrija;47.  l-Artikolu 14 (3-5) tal-Ftehim Maldivi-Franza;48.  l-Artikolu 8 (3 u 6) tal-Ftehim Maldivi-Italja;49.  l-Artikolu 6 (2-5) tal-Ftehim Maldivi-Olanda;ANNESS 3Lista ta’ stati oħra msemmija fl-Artikolu 2 ta’ dan il-Ftehim50.  Ir-Repubblika ta l-Iżlanda (skond il-Ftehim dwar iż-Żona Ekonomika Ewropea);51.  Il-Prinċipat ta’ Liechtenstein (skond il-Ftehim taż-Żona Ekonomika Ewropea);52.  Ir-Renju tan-Norveġja (skond il-Ftehim taż-Żona Ekonomika Ewropea);53.  Il-Konfederazzjoni Żvizzera (skond il-Ftehim dwar it-Trasport bl-Ajru bejn il-Komunità Ewropea u l-Konfederazzjoni Żvizzera).[1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett)[2] ĠU L […], […], p. […].[3] ĠU L […], […], p. […].[4] ĠU L […], […], p. […].[5] ĠU L […], […], p. […].